ISIGIDIMI SAMAXOSA, SEPTEMBER. 1, 1873. 7

Ixabiso lediamond lihlile; ezinokutengiswa kalula ngoku kupela zezilunge ngokukulu.

Ibaluni.—Kuza kwenziwa amalinga okuwela olulwandle lukulu kutiwa yi Atlantic ngebaluni. Kuzakusukwa E-America kuyiwe E-England.

E-England kusand’ ukubako intlanganiso eluhlobo olulodwa. Abantu abebeko kakulu kuyo ngabenzi bengubo. Enye yendawo ekuvunyelwene ngazo kukuhlanganisa iponti ezi£60,000, ukuze kutengwe inqwelo zomlilo zipiwe inkosi yase China. Lento yenzelwa ukuze ama China abe nokuwaqonda amatamsanqa anga wafumanayo ukuba ziko ezweni lawo inqwelo ezinjalo. Nobona ke nani ukuba kurolwa inani elikulu ukuyifundisa inkosi yase China. Kodwa noko ayingelilelwe lonto kuba lonkosi ingumpati wesahlulo sesitatu sabantu bomhlaba wonke; ingati ke ukuba inokwazi yona okwayo, ibe nokunceda abantu abaninzi.

IZINTO NGEZINTO.

Iparlament ebiko ngapambili icitiwe, kuza kunyulwa enye kwaka msinya.

Inkumbi.—Kutiwa inkumbi ziyimihlambi ku- mahlulo wase Bini nendawo eziwungqongileyo.

Kwele Golide.—Indaba zakona ziyakutaza kunezenyanga ezidluleyo, noko nangoku kungeka qondakali kakuhle into ekuya kuba yiyo.

UKWANDISWA KOCINGO.—U-Sir. Henry Barkly ubalelana no Mongameli we Eree State ngokwa- ndiswa kocingo oluya kwele Diamond. Kufunwa ukuba lucande E-Free State lunyatele E-Philipolis nase Fauresmith luye E-Dutoitspan nase New Bush.

Kwela Matebele.—Kusand’ ukubako imfazwe pakati kuka Lobengule inkosi ya Matebele no Mzila inkosi yase Gaza. Isizatu sayo ubete U- Lobengule watandana nentombi ka Mzila, wazake yenaU-Mzila akavuma ukumendisela intombi yake kuba U-Lobengule engekaqiniseki ebukosini bake. Kute kwakuba njalo U-Lobengule wabubonisa ubukosi bake ngokungenela umhlaba ka Mzila, nangokumgxota ade aye kumbandezela ngolwandle. Mhlaumbi lento ingaba iya kumlungisa U-Mzila, kuba kutiwa ngumbandezeli omkulu.

Pakati E-Aerica. — Kwelinye lamapepa enyanga ezidluleyo sasite kutiwa U-Sir Samuel Baker ubulewe. Sinovuyo ukunixelela ukuba lomare ayenge nyaniso. Indaba ezivela kuye ziti umsebenzi abehambele wona ube ne- mpumelelo ; uti upelisiwe umsebenzi wokutengisa amakoboka, ngoku ’indlela eya F-Jipete isuka E-Zanzibar ivulekile.

Abaya kwele Diamond.—Ipepa elitile lase Free State liti:—Abasutu, na Mabasalong, na Mantatee, nama Awuwa, nezinye intlanga zabantsundu, badlula bengamaqela imihla yonke ukuya kwele Diamond. Kuti ukuba kuko oti mabake bahlale apa basebenze asuke ange uyancokola nokuba selesiti wobanika imali eninzi. Abenzi bezitena apa indoda bangayi nika nokuba zi 2s. 6d., ngemini, kuba abasebenzi baswelekile.

Kwelamazulu.—Ixesha lokumiswa kuka Ce- tywayo ukuba abe yinkosi beliya kuba pakati kuka August. U-Mr. Shepstone ube menyiwe nga Mazulu ukuze inkosi yawo ibekwe nguye esihla- Iweni. Ubeselesukile E-Natal ehamba namadoda alikulu. U-Mr. Shepstone ukwindawo eyodwa ngokumalunga na Mazulu. Ake amnyula ukuba amele inkosi yawo U-Tshaka. Kungeso sizatu lento namhla amcela ukuba aze kumisa inkosi yawo U-Cetywayo. Kutiwa izinto eziya kwenziwa ekumisweni kwake aziyi kuba njengato ike yabonwa kuleminyaka idluleyo.

Kwela Matonga kusand’ ukuvela indaba ezo-  
tusayo kanye. Ute U-Mr. Adams umrwebi xa  
apumela kwela Mazulu esiya kufuna abantu,  
bokusebenza, wati U-Cetywayo akasayi kubavu-  
mela ukuba bacande ezweni lake abobantu,  
ngokuba kuko ingqakaqa ku Matonga. U-Mr.  
Adams usuke wasele buya. Eso sifo sikwela  
Matonga asiyiyo ngqakaqa, kodwa kutiwa sibu-  
kali, kusike kuti wayi ukufa.

NGESIFO ESITSHA SENKOMO

Ekutiwa ngamanzi-abomvu, ipepa le Government  
yale Koloni livakalisa esi saziso :—

Isaziso se Government,

kwi Ofisi ye Secritari ye Koloni,  
28th July, 1873.

Kwazisiwe kuyo I-Government ukuba kuko E-  
Natal fsifo esibulala knnene ikkomo ekutiwa nga-  
manzi abomvu, nokuba apo sizibulele kunene  
.kikomo.

Kuvakala amare okuba seside seza kufika E-  
Mzimvubu, ke abantu abemi emiderii ye Koloni  
nabazizandla kona bayacelwa ukuba balinge ngako  
konke abanako ukuba singahambeli pambili, si-  
ngade sifike nakule Koloni.

I-Government yalapa itumele kweyase Natal  
ukuba iyazise Zonke indawana ekubonakala ngazo  
ukufika nokubako kwaso, nawona maqinga ance-  
dayo; ke ngelixesha ingekabuyi impendulo, bo-  
nke abapete imisebenzi yakomkulu bacelwa ukuba  
balinge konke abanako ukuzitintela inkomo ezi-  
ngati ziyafa ukuba zingezi apa E-Koloni, balinge  
ngamandla abanawo ukusitintela singandi.

J. C. Molteno,

Isekritari ye Koloni.

INTENGO EZIZA KUBAKO.

E-Queenstown ngo 6 ka September kuya  
kutengiswa imihlaba emibini ekumahlulo we  
Queenstown.

E-Alexandria ngo 15 ka September ngexa le-  
shumi kuya kuqeshiswa ngenani lemihlaba  
ye Government ekumahlulo wase Alexandria.

E-Bini, pambi kwendlu yemantyi, ngo 19 ka  
September kuya kuqeshiswa ngenani lemihlaba ye  
Government ekumahlulo wase Albany. Umsebenzi  
woqala ngexa leshumi elinesinye.

E-Queenstown ngo 20 ka September, kuya  
kuqeshiswa ngemihlaba etile ye Government eku-  
mahlulo wase Queenstown. Umsebenzi woba  
pambi kwe ofisi ye Mantyi, uqale ngexa leshumi.

ABAZELWEYO.

E-bayi ngo 16 ka August U-Mrs. John Adams  
uzele intombi.

E-Uitenhage ngo 17 ka August U-Mrs Philip  
Job uzele intombi.

INTENGO YEZINTO EMARIKENI.

Kweyase Rini.—Nge 100 ft:—Umbona7s.6d.,  
amazimba 9s. 3d., irasi 8s., ihabile 6s. Id., itapile  
10s.,inqolowa8s.,umgubol5s.,idada2s.6d.,inkuku  
Is. 6d., iranise 3s. 6d., ikwakwini 10s.; itlara  
yenkuni 40s.

Kweyase Qonce. —Ngenxowa :—Umbona 6s.  
6d., umgubo 18s. 6d., imbotyi 7s., amazimba 8s.  
3d., itapile 5s. 6d., irasi 6s. 9d.; iflara yenkuni  
37s. 7d.

Umkonjana omcinane otile ongu stemele  
ngoku usebeuza elunxwemeni Iwase Natal, utwala  
iswekile ukusuka apo ilinywa kona uyise E-Dur-  
ban. Uyakuba luncedo olukulu, kuba ngoku  
zinqabile inqwelo zenkabi.

Emzimvubu.—Incwadini ebalwe ngumfo otile  
ngo 20 ka July kutiwa:—Ilizwe lase Mzimvubu  
libonakala kakuhle. Imvula ibisand’ ukuna.  
Kodwa ebusika inca ike yasweleka, inkomo zafa  
kunene kukubutisa. Kwezinye indawo ibiyindla-  
la nasebantwini. Abanye bebesebepila zingcambu  
zemiti abanye bepila kukuxela inkomo. Umko-  
njana obutunyelwe kona unyuka ngomlambo  
utwele ukudla, upantse ukupenulwa zimvubu.  
Zike zausukela ugama otile. Kanjalo Amaxosa  
ebesand’ ukubulala ingwekazi.

Umkombe obunamakoboka.—Umkombe wa  
Mangesi wokulwa ekutiwa yi Briton usand’ uku-  
timba owama Arab obutwele amakoboka. Inani  
lawo ebe 116, amadoda ema 26, abafazi bema 22,  
amakwenkwe ema 44, intombi zima 24. Afunye-  
nwe efumane axinaniswa kwindawana encinane,  
kungasatandeki ukusondela kuwo ngenxa yevu-  
mba. Asand’ ukuziswa E-Natal, apo akutshelwe  
kona kwezi veki zisand’ ukudlula. Akutandeki  
ukuwakangela ngenxa yokunqina. Lomkombe  
ubunawo uqekezwe amaceba ngeruluwa, abanye  
abantu ba wo babanjwa.

E-Cradock, kube kuko intlanganiso ngo 4 ka  
August, yenziwe ngabantu beremente ka Rev.  
Mr. Taylor ekolise ngabantu abakululwe ebuko-  
bokeni. Abantu abamhlope kulo remente kupela  
ngabendlu yomfundisi. Kute kwakuleseshwa  
ipepa elibonisa ukuhamba komsebeuzi kona  
kwabonakala ukuba imali erolwa -j iremente ngo-  
myaka izi £160, iyenyuka iminyaka yonke.  
Umfundisi wentsapo zakona uxaswa kwayilo  
remente, abantwana baya kakuhle esikolweni.  
Isimo saloremete siyatandeka kanye ngokubekisele  
emalini nakwezinye izinto, ke oko kuyancomeka  
kumfundisi nase bantwini.

Okuncomekayo. —Umfo otile obebalela ipepa  
elitile ese Janseville ku Mahlulo wase Uitenhage  
uti:—Kulendawo kubonakala ukuba abamhlope  
baza kudlulwa ngabantsundu ngokulinga ukuxasa  
imfundo. Bati kwezi shelenana zabo zimbalwa  
bazizuza nzima, baxase umfundisi (ititshere), ofu-  
ndisa abantwana emini, afundise abantu abakulu  
ngokuhlwa. Ukuhambisa kwabo ekulesesheni,  
nasekubaleni, kungumangaliso, kuya ncome-  
ka. Ngoku bake indlwana entle yetyalike.  
lyakubanela abantu abanga 300 xa iseligqityiwe.  
Inkoliso yemali yokuyaka ivele kwiremente ka Bev  
Mr. Keyser. Ufanele ukubulelwa ngemizamo aye-  
nzileyo.

Ukuqutywa kwelizwi kwabantsundu.—E-  
Port Elizabeth kusand’ ukubako intlanganiso  
enxulumene netyalike yabantsundu yama Wesile.  
Lotyalike ibizele ngabantu. Kuvulwe ngomta-  
ndazo ngumvangeli webandla lety alike yase  
England. Emva kwawo kucelwe U-Mr, John  
Theophilus ukuba atabate isihlalo. Inteto yake  
ibe yebekisela ekutini mauhanjiselwe pambili  
umsebenzi welizwi, kwandiswe ukwaziwa kwenda-  
ba ze Gospel. Ute yena lomsebenzi usautanda  
njengoko, noko seleminyaka mine ewupete. U-  
U-Bev. B. Impey utete ngomsebenzi wabafundisi  
E-South Africa neziqamo zawo. Babeliqela  
abantsundu abatetileyo, kwabonakala ukuba  
baunyamekele lomsebenzi. Ngalomnyaka abantsu-  
ndu balapa barole £50 18s. 9d., zokuquba ilizwi.  
Kweyanyakenye idlule nge £17. Iteke intlanga-  
niso yambulela obesesihlalweni, nomshumayeli,  
nabahlanganisi bemali. Asikuko nokuba kuyata-  
ndeka ukubona kuko izitembiso ezingaka zoku-  
hluma komsebenzi wabafundisi. Kuyaqondakala  
ukuba nabamhlope baya bebanyamekela ngakumbi  
abantsundu ngecala lelizwi:—Lembalana siyita-  
bata kwipepa lendaba lase Bayi.